b'\n_START_ARTICLE_\nMikroaggressjon\n_START_PARAGRAPH_\nEn mikroaggressjon er en uttalelse eller handling som indirekte, nonchalant, vagt eller utilsiktet oppfattes som nedvurdering av person eller gruppe, oftest p\xc3\xa5 grunn av deres opphav, seksualitet, kultur, klasse eller religion. _NEWLINE_Eksempler p\xc3\xa5 uttalelser som av enkelte tolkes som mikroaggresjoner er \xc2\xabhvor kommer du fra, egentlig?\xc2\xbb n\xc3\xa5r sp\xc3\xb8rsm\xc3\xa5let er stilt til noen fordi de har en annen hudfarge, eller \xc2\xabdu snakker s\xc3\xa5 godt norsk\xc2\xbb, n\xc3\xa5r sies til en norsk statsborger fordi personen har m\xc3\xb8rk hudfarge. _NEWLINE_Begrepet mikroaggressjon brukes fortrinnsvis av personer som \xc3\xb8nsker \xc3\xa5 bekjempe rasisme og diskriminering. Bruken av begrepet kritiseres ofte for \xc3\xa5 senke terskelen for hva som skal regnes som diskriminering til et meningsl\xc3\xb8st niv\xc3\xa5, og at det hemmer ytringsfriheten fordi det kan innby til at noe tolkes i verst tenkelige mening. _NEWLINE_Begrepet ble f\xc3\xb8rst tatt i bruk av den amerikanske psykiateren Chester M. Pierce i 1970 for \xc3\xa5 beskrive avvisninger og forn\xc3\xa6rmelser som svarte var utsatt av hvite i hverdagslivet. Begrepet ble senere utvidet til \xc3\xa5 omfatte andre minoritetsgrupper.'